open-index/open-wikipedia-markdown huggingface dataset:
Οικογένεια Κωστάκη

Η **οικογένεια Κωστάκη** είναι παλιά πατρινή οικογένεια εμπόρων και πολιτικών.

Η καταγωγή της οικογένειας είναι από την Κερπινή Καλαβρύτων αλλά από τα μέσα του 1700 εμφανίζεται εγκατεστημένη στην Πάτρα. Ανέπτυξε πλούσια εμπορική δραστηριότητα με έδρα το Λιβόρνο και την Πάτρα ενώ αρκετά μέλη της ασχολήθηκαν με την πολιτική. Ο ιστορικός των Πατρών Κώστας Τριανταφύλλου  δημοσίευσε το 1968 τη μελέτη του *Οι Κωστάκηδες της Αχαΐας και του Λιβόρνου*.

## Μέλη

* Ιωάννης Κωστάκης, κτηματίας
** Χριστόδουλος Κωστάκης, κτηματίας και γιος του Ιωάννη
** Γεώργιος Κωστάκης, κτηματίας, σύζυγος Νοταρά και γιος του Ιωάννη
*** Ιωάννης Κωστάκης, έμπορος και γιος του Γεωργίου
*** Ανδρέας Κωστάκης, έμπορος, κτηματίας, πρόεδρος της ελληνικής κοινότητας του Λιβόρνου και γιος του Γεωργίου
*** Κωνσταντίνος Κωστάκης, έμπορος και γιος του Γεωργίου
*** Φίλιππος Κωστάκης, έμπορος, κτηματίας, πρόεδρος δημοτικού συμβουλίου Πατρέων, και γιος του Γεωργίου
**** Περικλής Κωστάκης, σταφιδέμπορος, κτηματίας, αστυνόμος Πατρών και γιος του Φίλιππου
***** Φίλιππος Κωστάκης, δικηγόρος και γιος του Περικλή
***** Ανδρέας Κωστάκης, τελωνειακός επιθεωρητής Κέρκυρας και γιος του Περικλή
****** Κωνσταντίνος Κωστάκης, γενικός διευθυντής της ασφαλιστικής εταιρείας "Εθνική" και γιος του Ανδρέα
**** Κωνσταντίνος Κωστάκης, σταφιδέμπορος, κτηματίας, δημοτικός σύμβουλος, βουλευτής και γιος του Φίλιππου
**** Γεώργιος Κωστάκης, σταφιδέμπορος, κτηματίας, σύζυγος Μαρίας Φωτήλα και γιος του Φίλιππου
***** Ιωάννης Κωστάκης, έμπορος, υποψήφιος δήμαρχος Πατρέων και γιος του Γεωργίου
*** Παρασκευή Κωστάκη, σύζυγος Αθανασίου Κανακάρη και κόρη του Γεωργίου
**** **[[Μπενιζέλος Ρούφος]]**, δήμαρχος Πατρέων, πρωθυπουργός και γιος της Παρασκευής
***** Γεώργιος Ρούφος, δήμαρχος Πατρέων, βουλευτής, υπουργός και γιος του Μπενιζέλου
****** Ιωάννης Ρούφος, βουλευτής και γιος του Γεωργίου
***** Αγγελής Ρούφος, βουλευτής και γιος του Μπενιζέλου
***** Θάνος Κανακάρης - Ρούφος, δήμαρχος Πατρεών, βουλευτής, υπουργός και γιος του Μπενιζέλου
****** Λουκάς Κανακάρης - Ρούφος, βουλευτής, υπουργός και γιος του Θάνου
******* Ρόδης Κανακάρης - Ρούφος, λογοτέχνης, διπλωμάτης και γιος του Λουκά
******** Θάνος Κανακάρης - Ρούφος, μουσικός και γιος του Ρόδη
******** Λουκάς Κανακάρης - Ρούφος, δικηγόρος και γιος του Ρόδη
****** Βασίλειος Ρούφος, δήμαρχος Πατρέων, βουλευτής και γιος του Θάνου
**** Αγγελική Ρούφου, σύζυγος του Ιωάννη Ζαΐμη και κόρη της Παρασκευής
*** Μαρία Κωστάκη, σύζυγος Αλέξη Στεφάνου και κόρη του Γεωργίου

## Παραπομπές


## Πηγές
*
Αρχαίοι Κύπριοι ολυμπιονίκες

Κατά τους αρχαίους συγγραφείς οι Κύπριοι αθλητές, που αναφέρονται ως νικητές σε αγώνες της Ολυμπίας, είχαν κοινή καταγωγή, από τη Σαλαμίνα.

# Δημήτριος ο Σαλαμίνιος, νικητής σε τρεις ολυμπιάδες στο στάδιο και σε δύο αμφισβητούμενες στο πένταθλο. Υπήρξε επίσης νικητής σε πολλούς Πανελλήνιους και Ρωμαϊκούς αγώνες.
# Ηρακλείδης ο Σαλαμίνιος, νικητής στο στάδιο κατά την 144η Ολυμπιάδα που έγινε το 204 π.Χ.. Τον Ηρακλείδη τον διασώζει μόνο ο Ιούλιος ο Αφρικανός και αναφέρει ότι ήταν Κύπριος από τη Σαλαμίνα.
# Ονησίκριτος ο Σαλαμίνιος, νικητής στο στάδιο κατά την 150η Ολυμπιάδα που έγινε το 180 π.Χ., είναι αβέβαιο εάν πρόκειται για τη Σαλαμίνα της Κύπρου ή του Σαρωνικού.

## Παραπομπές
Κυβέρνηση Χαριλάου Τρικούπη 1880

Η **Κυβέρνηση Χαριλάου Τρικούπη 1880** - (Μάρτιος - Οκτώβριος 1880) σχημάτισε κυβέρνηση με την στήριξη του Θρασύβουλου  Ζαΐμη, και έμεινε στην εξουσία για 7 μήνες περίπου. Όταν στις 11 Οκτωβρίου 1880, η Βουλή συνήλθε για τις εργασίες της δευτέρας συνόδου της Η' κοινοβουλευτικής περιόδου, ο *τρικουπικός* υποψήφιος πρόεδρος της Βουλής, Δημήτριος Ν. Καλλιφρονάς ηττήθηκε από τον *κουμουνδουρικό* υποψήφιο, Ανδρέα Αυγερινό, και η κυβέρνηση Τρικούπη παραιτήθηκε. 

## Σύνθεση υπουργικού συμβουλίου

* *«Πρόεδρος του υπουργικού συμβουλίου»* (*«Πρωθυπουργός»*):  Χαρίλαος Τρικούπης

* *«Επί των Εξωτερικών υπουργός»*:  Χαρίλαος Τρικούπης
* *«Επί των Εσωτερικών υπουργός»*: Κωνσταντίνος Λομβάρδος
* *«Επί των Οικονομικών υπουργός»*: προσωρινά, Χαρίλαος Τρικούπης
* *«Επί των Στρατιωτικών υπουργός»*: Σπυρίδων Καραϊσκάκης
* *«Επί της Δικαιοσύνης υπουργός»*: Αθανάσιος Γκ. Πετιμεζάς
* *«Επί των Εκκλησιαστικών και της Δημοσίας εκπαιδεύσεως υπουργός»*: Νικόλαος Μαυροκορδάτος
* *«Επί των Ναυτικών υπουργός»*: Γεώργιος Βούλγαρης

## Πηγές - Παραπομπές


Κατηγορία:1880
1880
Γεώργιος Καραϊσκάκης (Βογδαντσιώτης)

Ο **Γεώργιος Καραϊσκάκης** (Βογδάντσα, δεκαετία του 1880 - Στρώμνιτσα, 1910) ήταν Έλληνας οπλαρχηγός Μακεδονομάχος από τη Βογδάντσα, Βόρεια Μακεδονία.

## Βιογραφικά στοιχεία
Ο Γεώργιος Καραϊσκάκης γεννήθηκε στα τέλη του 19ου αιώνα στη Βογδάντσα Βόρεια Μακεδονία. Το 1904 κατατάχθηκε στη "Μακεδονική Άμυνα" και ανέλαβε δράση με το σώμα του στις περιοχές Γευγελής, Βογδάντσας, Στρώμνιτσας και Πολυκάστρου εναντίον των Βουλγάρων κομιτατζήδων. Ιδιαίτερα στην περιοχή Πολυκάστρου έγινε ο φόβος και ο τρόμος των κομιτατζήδων που χρησιμοποιούσαν ως άντρο τους, τις δίδυμες λίμνες Αρτζάνης - Αμματόβου (σήμερα αποξηραμένες). Συνεργάστηκε με διάφορα Ελληνικά ένοπλα σώματα ως οπλαρχηγός δικής του ομάδας και αφού εξόντωσε τους κομιτατζήδες στις λίμνες Αρτζάνης - Αμματόβου, στράφηκε προς την περιοχή της Στρώμνιτσας, όπου πολέμησε εναντίον των Βουλγάρων κομιτατζήδων έως το 1908 και την επανάσταση των Νεοτούρκων. Μετά το 1908 νέα Βουλγαρικά σώματα δραστηριοποιήθηκαν στη Στρώμνιτσα ορμώμενα από τη Βουλγαρία κι έτσι ο Γεώργιος Καραϊσκάκης επαναδραστηριοποιήθηκε.

## Το τέλος
Τελικά σκοτώθηκε στην περιοχή της Στρώμνιτσας το 1910 σε συμπλοκή με σώμα Βουλγάρων κομιτατζήδων. Προτομή του έχει στηθεί στους Ευζώνους Παιονίας περ. εν. Κιλκίς.

## Αναφορές
* Παιονία και Παίονες από τα μυθικά χρόνια ως την τουρκοκρατία, Χρήστος Ίντος, Γουμένισσα 1983
* Κέντρα Οργάνωσης, Δράσης και Αντίστασης των Ελλήνων στο Ν. Κιλκίς κατά την περίοδο του Μακεδονικού Αγώνα, Χρήστος Ίντος, Εταιρεία Μακεδονικών Σπουδών, Επιστημονικό Συνέδριο «Μακεδονικός Αγών», 100 χρόνια από το θάνατο του Παύλου Μελά, 12-13 Νοεμβρίου 2004 Μακεδονική Βιβλιοθήκη, Αρ. 100, Θεσσαλονίκη 2006

## Παραπομπές


Κατηγορία:Μακεδονομάχοι
Κατηγορία:Ιστορία του Κιλκίς
Κατηγορία:Λήμματα που χρειάζονται αναφορά αριθμού σελίδας
Κατηγορία:Μακεδόνες
Γιώργος Παπανδρέου (ποδοσφαιριστής)

Ο **Γιώργος Παπανδρέου**, γεννημένος στις 12 Φεβρουαρίου 1969, είναι Έλληνας παλαίμαχος επιθετικός ποδοσφαιριστής με μακροχρόνια καριέρα σε πολλές ομάδες όλων των εθνικών κατηγοριών. Επίσης, αγωνίστηκε και στην Κύπρο. Ως το 2007 που σταμάτησε είχε αγωνιστεί σε 374 αγώνες εθνικών πρωταθλημάτων, χωρίς να υπολογίζονται οι αγώνες στη Δ΄ Εθνική, στο κυπριακό πρωτάθλημα και στο Κύπελλο.

## Καριέρα

Κατηγορία:Έλληνες ποδοσφαιριστές
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Πανηλειακού
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Αθηναϊκού
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Διγενή Μόρφου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ολυμπιακού Λευκωσίας
Κατηγορία:Ποδοσφαιριστές Ένωσης Θράκης
Κατηγορία:Ποδοσφαιριστές Α.Ο. Χαραυγιακού Ηλιούπολης
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Έλληνες ποδοσφαιριστές στο εξωτερικό
Λεοπόλδος της Λωρραίνης

Ο **Λεοπόλδος** (γερμ. *Luitpold*, Ίνσμπρουκ 11 Σεπτεμβρίου 1679 - Λωρραίνη, 27 Μαρτίου 1729) από τον Οίκο της Λωρραίνης ήταν δούκας της Λωρραίνης (1690-1729).

## Βιογραφία
Ο *Λεοπόλδος Ιωσήφ Κάρολος Δομίνικος Αγαπητός Υάκινθος* ήταν γιος και διάδοχος του Καρόλου Ε΄ της Λωρραίνης και της Ελεονώρας των Αψβούργων, ετεροθαλούς αδελφής του Λεοπόλδου Α΄ της Αγίας Ρωμαϊκής Αυτοκρατορίας. Την εποχή που γεννήθηκε ο Λεοπόλδος, η Λωρραίνη βρισκόταν υπό την κατοχή του Λουδοβίκου ΙΔ΄ της Γαλλίας. Οι Γάλλοι εξόρισαν τους γονείς του στην Αυστρία, όπου ζούσαν υπό την προστασία του Αυτοκράτορα και προς τιμή του αυτοκράτορα Λεοπόλδου οι γονείς του τον βάπτισαν με το ίδιο όνομα. Μετά το τέλος του πατέρα του (1690), η μητέρα του έβαλε στόχο να τον επαναφέρει στο δουκάτο της Λωρραίνης. Στάλθηκε στην Βιέννη για στρατιωτική εκπαίδευση υπό την επίβλεψη του αυτοκράτορα· εισήλθε στον αυτοκρατορικό στρατό και ανέλαβε τη διοίκηση της στρατιάς του Ρήνου (1679)

## Οριστικά δούκας της Λωρραίνης

Με τη συνθήκη του Ρίσβικ στις 30 Οκτωβρίου 1697 ο Λεοπόλδος επανήλθε σαν δούκας στην Λωρραίνη, όπως ήταν η επιθυμία της μητέρας του, που απεβίωσε αμέσως μετά. Στις 17 Αυγούστου 1698 έκανε θριαμβευτική είσοδο στην πρωτεύουσα Νανσύ. Στην εξωτερική του πολιτική προσπάθησε να διατηρήσει καλές σχέσεις με τη Γαλλία: νυμφεύτηκε την ανιψιά του Λουδοβίκου ΙΔ΄ της Γαλλίας, την Ελισάβετ Καρλόττα της Ορλεάνης, που έφερε στον φτωχό δούκα μια τεράστια προίκα 900.000 λιβρών. Έκανε με την σύζυγο του 13 παιδιά, από τα οποία μόνο τα πέντε επέζησαν, ενώ τα τρία άλλα απεβίωσαν τον Μάιο του 1711 μέσα σε μία βδομάδα από ευλογιά στον δουκικό Πύργο του Λυνεβίλ. Έκτισε ξανά και ανακαίνισε τα ανάκτορά του στο Λυνεβίλ στα πρότυπα των Βερσαλλιών. Προσπάθησε να εγκαινιάσει ένα νέο σύστημα με την απελευθέρωση των δούλων, αλλά απέτυχε, διότι το αντίτιμο που ζητούσαν τα αφεντικά τους ήταν πολύ υψηλό. Το 1725 δεν κατάφερε να παντρέψει την κόρη του Άννα Καρλόττα με τον Λουδοβίκο ΙΕ΄, νεαρό βασιλιά της Γαλλίας· σε αυτό είχε αντιδράσει ο πρωθυπουργός του Λουδοβίκος Ερρίκος Α΄, που δεν ήθελε γάμο με απόγονο από τον εχθρικό Οίκο της Ορλεάνης. Τότε η Άννα Καρλόττα απογοητευμένη, έγινε μοναχή.

## Οικογένεια
Με τη σύζυγο του Ελισάβετ Καρλόττα των Βουρβόνων, κόρη του Φιλίππου Α΄ της Ορλεάνης, παιδιά του ήταν:
* Λεοπόλδος (1699-1700).
* Ελισάβετ Καρλόττα (1700-1711).
* Λουίζα Χριστίνα (13-18 Νοεμβρίου 1711).
* Μαρία Γαβριέλλα Καρλόττα (1702-1711).
* Λουδοβίκος (1704-1711).
* Ιωσηφίνα Γαβριέλλα (1705-1708).
* Γαβριέλλα Λουίζα (1706-1710).
* Λεοπόλδος Κλήμης (1707-1723).
* Φραγκίσκος Γ΄ (1708-1765), Δούκας της Λωρραίνης. Νυμφεύτηκε τη Μαρία Θηρεσία των Αψβούργων, βασίλισσα της Ουγγαρίας, αρχιδούκισσα της Αυστρίας (κόρη του βασιλιά της Γερμανίας), και έγινε ο Φραγκίσκος Α΄ της Γερμανίας.
* Ελεονώρα (4 Ιουνίου-28 Ιουλίου 1710).
* Ελισάβετ Θηρεσία (1711-1741), παντρεύτηκε τον Κάρολο Εμμανουήλ Γ΄ της Σαρδηνίας.
* Κάρολος Αλέξανδρος (1712-1780), κυβερνήτης των Αυστριακών Κάτω Χωρών.
* Άννα Καρλόττα (1714-1773), ηγουμένη του Έσσεν.
* θνησιγενής κόρη (28 Νοεμβρίου 1718).

## Πρόγονοι





## Παραπομπές


Λεοπόλδος
Θανάσης Σεντεμέντες

Ο **Θανάσης Σεντεμέντες**, γεννημένος στις 23 Δεκεμβρίου 1975 στην Καλαμάτα, είναι Έλληνας αμυντικός ποδοσφαιριστής με μακροχρόνια καριέρα στον Π.Σ. Καλαμάτα και σε άλλες ομάδες Α΄ Εθνικής και Β΄ Εθνικής. Ως το 2009 είχε αγωνιστεί σε 332 αγώνες εθνικών πρωταθλημάτων, χωρίς να υπολογίζονται οι αγώνες στο τοπικό πρωτάθλημα και στο Κύπελλο Ελλάδος.

Επαγγελματίας ποδοσφαιριστής, επίσης αμυντικός, είναι και ο γιος του **Γιάννης Σεντεμέντες** (γεν. το 1992), που έχει αγωνιστεί στις ομάδες Αστέρας Τρίπολης (2008-10) και Π.Α.Σ. Κόρινθος (2010-11).

## Καριέρα

Κατηγορία:Έλληνες ποδοσφαιριστές
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Δόξας Βύρωνα
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Παναχαϊκής
Κατηγορία:Αμυντικοί ποδοσφαιριστές
Κάρολος Ε΄ της Λωρραίνης

Ο **Κάρολος Ε΄** (γαλλ. *Charles V de Lorraine*, Βιέννη, 3 Απριλίου 1643 - Βελς, 18 Απριλίου 1690) από τον Οίκο της Λωρραίνης ήταν δούκας της Λωρραίνης (1675 - 1690).

## Βιογραφία
Ο *Κάρολος Λεοπόλδος Νικόλαος Σίξτος* ήταν γιος του Νικόλαου Φραγκίσκου της Λωρραίνης και της Κλαυδίας Φραγκίσκης, κόρης του Ερρίκου Β΄ της Λωρραίνης.  

Νυμφεύτηκε (1678) την Ελεονώρα της Αυστρίας (1653 - 1697) κόρη του αυτοκράτορα Φερδινάνδου Γ΄ και χήρα του Βασιλιά της Πολωνίας. Με τον θάνατο του μεγαλύτερου αδελφού του, Φερδινάνδου Φιλίππου, σε ηλικία 20 ετών (1659), έγινε ο ίδιος διάδοχος του δουκάτου από τον θείο του.  

Ήταν δούκας την εποχή που το δουκάτο της Λωρραίνης βρισκόταν υπό γαλλική κατοχή και βρήκε καταφύγιο στην Αυλή των αυτοκρατόρων Αψβούργων, όπου ακολούθησε σημαντική στρατιωτική σταδιοδρομία. Ηγήθηκε του αυτοκρατορικού στρατού στη Βιέννη με λαμπρές επιτυχίες κατά των Τούρκων, κατέλαβε τη Βούδα (1686) και κατέκτησε το υπόλοιπο της Ουγγαρίας, Σλαβονίας και Τρανσυλβανίας (1687). 

Πέθανε μετά από μάχη με τους Γάλλους κατά τον Εννεαετή Πόλεμο, μετά από δύο διαδοχικές σοβαρές ασθένειες, σε ηλικία 47 ετών. Τον διαδέχθηκε ο πρωτότοκος γιος του, Λεοπόλδος. 

## Οικογένεια
Νυμφεύτηκε το 1678 την Ελεονώρα των Αψβούργων, κόρη του Φερδινάνδου Γ΄ της Αγίας Ρωμαϊκής Αυτοκρατορίας, και απέκτησε έξι τέκνα;
* Λεοπόλδος (1679 - 1729), Δούκας της Λωρραίνης. Γιος του ήταν ο:
** Φραγκίσκος Γ΄ της Λωρραίνης (1708 - 1765), νυμφεύτηκε τη Μαρια Θηρεσία της Αγίας Ρωμαϊκής Αυτοκρατορίας.
* Κάρολος Ιωσήφ (1680 - 1715), Αρχιεπίσκοπος του Τρηρ.
* Ελεονώρα (1682).
* Κάρολος Φερδινάνδος (1683 - 1685)
* *Ιωσήφ* Ιννοκέντιος Εμμανουήλ (1685 - 1705).
* *Φραγκίσκος* Αντώνιος Ιωσήφ (1689 - 1715).

## Πρόγονοι





## Παραπομπές


## Εξωτερικοί σύνδεσμοι
* 

Κάρολος Ε΄
Νικόλαος Φραγκίσκος της Λωρραίνης

Ο **Νικόλαος-Φραγκίσκος** (*Nicolas-François de Lorraine*, 6 Δεκεμβρίου 1609 – 25 Ιανουαρίου 1670) από τον Οίκο της Λωρραίνης ήταν δούκας της Λωρραίνης (1634 - 1661).

## Βιογραφία
Ήταν ο μικρότερος γιος του Φραγκίσκου Β΄ δούκα της Λωρραίνης και της Χριστίνας, κόρης του Παύλου κόμη του Ζαλμ.

Γεννήθηκε ανήμερα την εορτή του Αγ. Νικολάου, γι´αυτό ονομάστηκε Νικόλαος προς τιμή του αγίου. Ως μικρότερος γιος δεν προοριζόταν για τη διοίκηση του δουκάτου, ακολούθησε εκκλησιαστικές σπουδές, σπούδασε φιλοσοφία και θεολογία στο Πανεπιστήμιο του Πον-α-Μουσσόν (Pont-à-Mousson) (1622 - 1629) και επέστρεψε στο Νανσύ τον Ιούνιο του 1629. Η διατριβή του εκτυπώθηκε στην Ολλανδία (1629) με μια αφιέρωση στον πάπα Ουρβανό Θ΄. Το 1627 προήχθη σε Καρδινάλιο, αλλά το 1634 ο μεγαλύτερος αδελφός του Κάρολος -ύστερα από τη Γαλλική επίθεση με επικεφαλής τον καρδινάλιο Ρισελιέ- αναγκάστηκε να παραιτηθεί και να του δώσει τη διοίκηση του δουκάτου, οπότε και ο πάπας τον αποκήρυξε από καρδινάλιο. Ο λόγος ήταν ότι ο αδελφός του υποστήριζε τον αντίπαλο του Ρισελιέ στη Γαλλία Γκαστόν της Ορλεάνης. Παρέμεινε στη θέση του δούκα ως το 1661 οπότε παραιτήθηκε παραχωρώντας ξανά το δουκάτο στον μεγάλο αδελφό του Κάρολο.

## Οικογένεια
Από τον γάμο του με την εξαδέλφη του Κλαυδία Φραγκίσκη της Λωρραίνης, κόρη του Ερρίκου Β΄ δούκα της Λωρραίνης, παιδιά του ήταν:

* Φερδινάνδος-Φίλιππος 1639-1659, πρίγκιπας της Λωρραίνης, απεβ. 20 ετών.
* Κάρολος Ε΄ 1643-1690, δούκας της Λωρραίνης.
* Άννα-Μαρία-Θηρεσία 1648-1661, πριγκίπισσα-ηγουμένη του αυτοκρατορικού αββαείου του Ρεμίρεμοντ, απεβ. 13 ετών.
* Άννα-Ελεονώρα 1645-1646, απεβ. 1 έτους, Μαρία-Άννα γενν. 1648.

## Πρόγονοι

## Παραπομπές


Νικολαος Φραγκισκος
Κατηγορία:Οίκος της Λωρραίνης
Κάρολος Γ΄ της Λωρραίνης

Ο **Κάρολος Γ΄ της Λωρραίνης** ή **Κάρολος Γ΄ ο Μέγας** (γαλλικά: *Charles III de Lorraine*, 18 Φεβρουαρίου 1543 - 14 Μαΐου 1608) από τον Οίκο της Λωρραίνης ήταν δούκας της Λωρραίνης (1545 - 1608). 

## Βιογραφία

Ήταν ο μεγαλύτερος γιος και διάδοχος του Φραγκίσκου Α΄, δούκα της Λωρραίνης και της Χριστίνας των Όλντενμπουργκ κόρης του Χριστιανού Β΄ της Δανίας, Σουηδίας & Νορβηγίας. Ο πατέρας του πέθανε πρόωρα (1545) και η μητέρα του έγινε αντιβασίλισσα την εποχή που ήταν ανήλικος. Κατά τη διάρκεια της παιδικής του ηλικίας η ηλικιωμένη προγιαγιά του Φιλίππη του Χέλρε απεβίωσε (1547) αφήνοντας την κληρονομιά της στο νεαρό τότε Κάρολο. Η δυναστεία του διεκδικούσε το Βασίλειο της Ιερουσαλήμ και χρησιμοποιούσε τον τίτλο του δούκα της Καλαβρίας για να διεκδικήσει τα δικαιώματα του στο Βασίλειο της Νεαπόλεως. Διεκδικούσε επιπλέον το δουκάτο του Χέλρε το οποίο είχε κληρονομήσει από τον Κάρολο του Έχμοντ, δούκα του Γκέρντερλαντ. Η Λωρραίνη δέχτηκε επίθεση από τη Γαλλία (1552), η αντιβασιλεία της μητέρας του έληξε και ο ίδιος μεταφέρθηκε στη Γαλλία για να μεγαλώσει σύμφωνα με τα συμφέροντα του Γαλλικού θρόνου. Παντρεύτηκε τη Γαλλίδα πριγκίπισσα Κλαυδία των Βαλουά, αυτό του επέτρεψε να επιστρέψει στη Λωρραίνη για να κυβερνήσει τα εδάφη του. Η Λωρραίνη πέρασε την εποχή του μια μεγάλη περίοδο ειρήνης και ευημερίας, όταν ξέσπασαν οι θρησκευτικοί πόλεμοι ανάμεσα στη Γαλλία και την Αγία Ρωμαϊκή Αυτοκρατορία διατήρησε την ουδετερότητα του. Επέκτεινε το δουκάτο του με την ενσωμάτωση του Φαλσμπούρ από τον Γεώργιο Ιωάννη του Φέλντεντς (1590), ήθελε να κατακτήσει το Λα Πετίτ-Πιέρ αλλά η χήρα του Γεωργίου Ιωάννη Άννα Μαρία της Σουηδίας προσπάθησε να κλείσει ειρήνη. Η πολιτική της ουδετερότητας και της συμμαχίας του με τη Γαλλία έσπασε (1589), συμμάχησε με την Καθολική ομάδα επειδή ο ίδιος ως Καθολικός δεν μπορούσε να δεχτεί σαν νέο βασιλιά της Γαλλίας τον Ερρίκο της Ναβάρρας. Η ειρήνη επανήλθε ξανά (1594) όταν πάντρεψε τον γιο και διάδοχο του Ερρίκο με την αδελφή του Ερρίκου Δ΄ Αικατερίνη της Βουρβόνης (1559-1604).

## Οικογένεια
Με τη σύζυγό του Κλαυδία των Βαλουά, κόρη του Ερρίκου Β΄ της Γαλλίας, παιδιά του ήταν:
* Ερρίκος Β΄ της Λωρραίνης 1563-1624, δούκας της Λωρραίνης.
* Χριστίνα της Λωρραίνης 1565-1637, παντρεύτηκε τον Φερδινάνδο Α΄ των Μεδίκων, μέγα δούκα της Τοσκάνης.
* Κάρολος της Λωρραίνης, επίσκοπος 1567-1608, καρδινάλιος, επίσκοπος του Μετς και του Στρασβούργου.
* Αντωνία της Λωρραίνης 1568-1610, παντρεύτηκε τον Ιωάννη-Γουλιέλμο των Λα Μαρκ δούκα του Γύλιχ-Κλέβης-Μπεργκ.
* Φραγκίσκος Β΄ της Λωρραίνης 1572-1632, δούκας της Λωρραίνης.
* Αικατερίνη 1573-1648, ηγουμένη στο αββαείο του Ρεμιρμόν.
* Ελισάβετ της Λωρραίνης 1574-1635, παντρεύτηκε τον Μαξιμιλιανό Α΄ των Βίττεσλμπαχ εκλέκτορα της Βαυαρίας.
* Άννα 1569-1576 απεβ. 7 ετών, Κλωντ/Κλαύδιος 1575-1576 απεβ. 1 έτους.

## Πρόγονοι





## Παραπομπές



## Πηγές

*von Friedeburg, Robert; Morrill, John, eds. (2017). Monarchy Transformed: Princes and their Elites in Early Modern Western Europe. Cambridge University Press.
*Bogdan, Henry (2005). La Lorraine des ducs (in French). Perrin.

Κάρολος Γ΄
Κατηγορία:Δούκες του Μπαρ
Φραγκίσκος Β΄ της Λωρραίνης

Ο **Φραγκίσκος Β΄** (*François II de Lorraine*, 27 Φεβρουαρίου 1572 - 14 Οκτωβρίου 1632) από τον Οίκο της Λωρραίνης ήταν δούκας της Λωρραίνης.

## Βιογραφία
Ήταν ο τρίτος γιος του Καρόλου Γ΄ δούκα της Λωρραίνης και της συζύγου του Κλαυδίας των Βαλουά, κόρης του Ερρίκου Β΄ της Γαλλίας. Διαδέχθηκε τον μεγαλύτερο αδελφό του Ερρίκο Β'. Κατά τη διάρκεια της βασιλείας του πατέρα του και του αδελφού του είχε τον τίτλο του κόμη του Βοντεμόν.

Το 1594 διορίστηκε στρατιωτικός διοικητής της Γαλλίας στο Τουλ και στο Βερντάν, το 1606 ήταν σε διπλωματική αποστολή του πατέρα του στην Αγγλία. Το 1608 επισκέφτηκε τη Γαλλία προκειμένου να παντρέψει τον μεγαλύτερο γιο του Κάρολο με την κόρη του δούκα Ερρίκου Β΄ Νικολέττα της Λωρραίνης, ώστε να εξασφαλίσει τη διαδοχή του δουκάτου της Λωρραίνης αφού ο μεγαλύτερος αδελφός του Ερρίκος είχε μόνο κόρες. Αλλά το ζευγάρι τελικά δεν απέκτησε παιδιά και η διαδοχή του δουκάτου πήγε στον μικρότερο γιο του Νικόλαο-Φραγκίσκο. Διαδέχθηκε το 1624 τον μεγαλύτερο αδελφό του Ερρίκο αλλά παραιτήθηκε λίγο αργότερα την ίδια χρονιά υπέρ του γιου του Καρόλου.

## Οικογένεια
Με τη σύζυγο του Χριστίνα, κόρη του Παύλου κόμη του Ζαλμ, παιδιά του ήταν:
* Κάρολος Δ΄ 1604-1675, δούκας της Λωρραίνης.
* Ερριέττα 1605- 1660, παντρεύτηκε τον Λουδοβίκο του Οίκου της Λωρραίνης, πρίγκιπα του Λεσίν (γιο του Λουδοβίκου Β΄ καρδινάλιου του Γκιζ).
* Νικόλαος-Φραγκίσκος 1609-1670, δούκας της Λωρραίνης.
* Μαργαρίτα (1615-1672, παντρεύτηκε τον Γκαστόν των Βουρβόνων δούκα της Ορλεάνης.
* Ερρίκος 1602-1611, Χριστίνα 1621-1622, απεβίωσαν μικρά.

## Πρόγονοι

## Παραπομπές


## Πηγές
* von Friedeburg, Robert; Morrill, John, eds. (2017). Monarchy Transformed: Princes and their Elites in Early Modern Western Europe. Cambridge University Press.
* Bogdan, Henry (2005). La Lorraine des ducs (in French). Perrin.

## Εξωτερικοί σύνδεσμοι
* 

Φραγκίσκος Β΄
Φραγκίσκος Α΄ της Λωρραίνης

Ο **Φραγκίσκος Α΄ της Λωρραίνης** (23 Αυγούστου 1517 – 12 Ιουνίου 1545) από τον Οίκο της Λωρραίνης ήταν δούκας της Λωρραίνης (1545 - 1545).

## Βιογραφία
Ήταν γιος και διάδοχος του Αντωνίου, δούκα της Λωρραίνης και της Ρενέας των Βουρβόνων, κόρης του Γιλβέρτου κόμη του Μοντπενσιέ. Στα μέσα της δεκαετίας του 1530 αρραβωνιάστηκε για σύντομο χρονικό διάστημα την Άννα της Κλέβης που έγινε στην συνέχεια η τέταρτη σύζυγος του Ερρίκου Η΄ της Αγγλίας. Ο Άγγλος βασιλιάς έσπασε τον αρραβώνα του με την Άννα μόλις έξι μήνες μετά την τέλεση του. Ο Φραγκίσκος Α΄ παντρεύτηκε τελικά στις Βρυξέλλες την Χριστίνα της Δανίας κόρη του Χριστιανού Β΄ της Δανίας και της Σουηδίας και της Ισαβέλλας της Αυστρίας με την οποία απέκτησε :

* Κάρολος Γ΄ της Λωρραίνης 1543-1608, δούκας της Λωρραίνης.
* Ρενάτα της Λωρραίνης 1544-1602, παντρεύτηκε τον Γουλιέλμο Ε΄ των Βίττελσμπαχ δούκα της Βαυαρίας.
* Δωροθέα της Λωρραίνης 1545-1621, παντρεύτηκε τον Έρικ Β΄ των Γουέλφων δούκα του Μπράουνσβαϊγκ-Κάλενμπεργκ.

Διαδέχθηκε τον πατέρα του (1544) και πέθανε το επόμενο έτος, άφησε την σύζυγο του κηδεμόνα του ανήλικου γιου τους Καρόλου.

## Πρόγονοι





## Παραπομπές



## Πηγές

*Carroll, Stuart (2009). Martyrs and Murderers: The Guise Family and the Making of Europe. Oxford University Press.
*Sidney, Philip (2012). Kuin, Roger (ed.). The Correspondence of Sir Philip Sidney. Vol. 1. Oxford University Press.
*Thomas, Andrew L. (2010). A House Divided: Wittelsbach Confessional Court Cultures in the Holy Roman Empire, c.1550-1650. Brill.
*Warnicke, Retha M. (2017). Elizabeth of York and Her Six Daughters-in-Law: Fashioning Tudor Queenship, 1485-1547. Palgrave Macmillan.

Φραγκίσκος 01
Διοπτρικό τηλεσκόπιο

thumb|300px|right|Διοπτρικό τηλεσκόπιο
thumb|200px|right|
Το **διοπτρικό** ή **διαθλαστικό τηλεσκόπιο** είναι ένα είδος οπτικού τηλεσκοπίου που χρησιμοποιεί ένα φακό ως αντικείμενο για να σχηματίσει μια εικόνα. Το σχέδιο του διοπτρικού τηλεσκοπίου χρησιμοποιήθηκε αρχικά στα κατασκοπικά γυαλιά και τα αστρονομικά τηλεσκόπια, αλλά χρησιμοποιείται επίσης και για μεγάλους φακούς καμερών τηλεφωτογραφίας.

Το πρώτο διοπτρικό τηλεσκόπιο κατασκευάστηκε το 1608 από τον Ολλανδός κατασκευαστή γυαλιών Χανς Λιπερσέι. Δύο χρόνια αργότερα ο Γαλιλαίος χρησιμοποίησε πρώτος ένα μικρό τέτοιο τηλεσκόπιο για την παρατήρηση του ουρανού. Το μεγαλύτερο διοπτρικό τηλεσκόπιο στον κόσμο, με διάμετρο 102 εκατοστά, κατασκευάστηκε το 1897 και βρίσκεται στο Αστεροσκοπείο Γιερκς στο Ουισκόνσιν των ΗΠΑ.

## Παραπομπές

## Εξωτερικοί σύνδεσμοι

* nasa.gov - Build a Telescope 
*  Making a Galilean Telescope
* BUILDING A GALILEAN TELESCOPE
* OPTICS OF THE SINGLET REFRACTOR:  GALILEO vs. KEPLER
* Angular and Linear Fields of View of Galilean Telescopes and Telemicroscopes
*Refracting telescopes
*Introduction to Galileo's Telescope

Κατηγορία:Τηλεσκόπια
Κατηγορία:Αστρονομικά όργανα
Φρειδερίκος Β΄ του Βωντεμόν

**Φρειδερίκος Β΄** (γαλλ. Ferry II de Vaudémont, περί το 1428 – 31 Αυγούστου 1470) από τον Οίκο της Λωρραίνης ήταν κόμης του Βωντεμόν και κύριος του Ζουανβίλ (1458 - 1470).

## Βιογραφία
Ήταν ο μεγαλύτερος γιος και διάδοχος του Αντωνίου κόμη του Βωντεμόν και κυρίου του Ζουανβίλ και της Μαρίας, κόρης του Ιωάννη Ζ΄ κόμη του Αρκούρ. Το 1453 ο πεθερός του Ρενέ του ανέθεσε τη διοίκηση των στρατευμάτων, που έστειλε για να βοηθήσει τον δελφίνο Λουδοβίκο στη μάχη του με τον δούκα της Σαβοΐας.

## Οικογένεια
Νυμφεύτηκε (1445) την εξαδέλφη του Γιολάντα των Βαλουά, κόρη του Ρενέ Α΄ δούκα του Ανζού, με την οποία απέκτησε:
* Ρενέ Β΄ 1451-1508, δούκας της Λωρραίνης.
* Ιωάννα 1458-1480, παντρεύτηκε (1474) τον Κάρολο Δ΄ των Βαλουά δούκα του Ανζού.
* Μαργαρίτα 1463-1521, παντρεύτηκε τον Ρενέ των Βαλουά δούκα του Αλανσόν. Η κόρη τους
** Άννα, παντρεύτηκε τον Γουλιέλμο Θ΄ Παλαιολόγο μαρκήσιο του Μομφερράτου.

## Πρόγονοι




## Παραπομπές


## Πηγές
*Potter, David (1995). A History of France, 1460-1560: The Emergence of a Nation State. St. Martin's Press

Κατηγορία:Οίκος του Βωντεμόν
Αντώνιος του Βωντεμόν

thumb|350px|Ο τάφος του Αντωνίου του Βωντεμόν

Ο **Αντώνιος** (γαλλ. Antoine de Vaudémont, περί το 1400 - 22 Μαρτίου 1458) από τον Οίκο της Λωρραίνης ήταν κόμης του Βωντεμόν και κύριος του Ζουανβίλ (1418-1458)· επιπλέον χάρη στον γάμο του έγινε κόμης του Ωμάλ (1452-1458). 

## Βιογραφία
Ήταν γιος και διάδοχος του Φρειδερίκου Α΄ κόμη του Βωντεμόν και της Μαργαρίτας του Ζουανβίλ, κόρης του Ερρίκου κυρίου του Ζουανβίλ. Ο θείος του Κάρολος Β΄ δούκας της Λωρραίνης είχε μόνο κόρες και ο Αντώνιος δεν έκρυβε την επιθυμία του να κληρονομήσει τον θείο του, κάτι που τον έφερε σε σύγκρουση μαζί του. Ο Κάρολος Β΄ επιτέθηκε στον Αντώνιο, αλλά ο Αντώνιος είχε τον Φίλιππο Γ΄ τον *Καλό* δούκα της Βουργουνδίας ως σύμμαχο.

Με τον θάνατο του Καρόλου Β΄ (1431) ο Αντώνιος επιτέθηκε στον γαμπρό εκείνου και νέο δούκα Ρενέ Α΄ της Νάπολης· τον νίκησε και τον αιχμαλώτισε στην μάχη του Μπούλγκνεβιλλ (1 Ιουλίου 1431). Ξεκίνησε μία σειρά διαπραγματεύσεων, αλλά ο αυτοκράτορας Σιγισμούνδος αρνήθηκε να αναγνωρίσει τον Αντώνιο ως τον νέο δούκα (1434). Ο Αντώνιος εγκατέλειψε τα δικαιώματά του στο δουκάτο της Λωρραίνης και σε αντάλλαγμα αναγνωρίστηκε η κομητεία του Βωντεμόν ανεξάρτητη. Ο γιος του Φρειδερίκος Β΄ πήρε σύζυγο την κόρη τού Ρενέ Α΄, τη Γιολάντα της Λωρραίνης. Με αυτόν τον τρόπο εξασφαλίστηκε η διαδοχή του δουκάτου για τον εγγονό τού Αντώνιου, τον Ρενέ Β΄.

## Οικογένεια
Με τη σύζυγό του Μαρία (1398 - 1476), κόρη τού Ιωάννη Ζ΄ κόμη τού Αρκούρ, παιδιά του ήταν:
* Φρειδερίκος Β΄ 1428-1470, κόμης τού Βωντεμόν.
* Ιωάννης απεβ. 1473, κόμης τού Αρκούρ.
* Ερρίκος απεβ. 1505, επίσκοπος τού Τερουάν και τού Μετς.
* Μαρία απεβ. 1445, παντρεύτηκε τον Αλαίν Θ΄ τού Ροάν.
* Μαργαρίτα απεβ. πριν το 1474, παντρεύτηκε τον Αντώνιο ντε Κροΰ κόμη τού Πορσεάν.
** Ιωάννα του Κροΰ, παντρεύτηκε Λουδοβίκο Α΄ των Βίττελσμπαχ παλατινό κόμη του Τσβάιμπρυκεν.

## Πρόγονοι




## Παραπομπές


## Πηγές
*Richard Vaughan, Philip the Good (2002 edition)

Κατηγορία:Οίκος του Βωντεμόν
Ευαγγελική Ελεύθερη Εκκλησία της Αμερικής

Η **Ευαγγελική Ελεύθερη Εκκλησία της Αμερικής** (αγγλ.: *Evangelical Free Church of America* ή εν συντομία *EFCA*) είναι Ευαγγελικό Χριστιανικό δόγμα των Ηνωμένων Πολιτειών. Ιδρύθηκε το 1950, ως αποτέλεσμα της συνένωσης της Σουηδικής Ευαγγελικής Ελεύθερης Εκκλησίας και του Νορβηγοδανικού Συνδέσμου Ευαγγελικής Ελεύθερης Εκκλησίας.

## Πίστη
Στην ομολογία της πίστης της, η Ευαγγελική Ελεύθερη Εκκλησία της Αμερικής ομολογεί πίστη στο κύρος και το αλάνθαστο της Αγίας Γραφής, στην Αγία Τριάδα, στην εξιλέωση μέσω της θυσίας του Ιησού Χριστού, στο προπατορικό αμάρτημα, στο Χριστό ως κεφαλή της εκκλησίας και στο δικαίωμα της κάθε τοπικής εκκλησίας για αυτοδιοίκηση, στην προσωπική, προχιλιαστική, επικείμενη έλευση του Χριστού, στη σωματική ανάσταση των νεκρών, και στις δύο διατάξεις του Βαπτίσματος του νερού και του Δείπνου του Κυρίου.

## Εξάπλωση
Η Ευαγγελική Ελεύθερη Εκκλησία της Αμερικής, όταν δημιουργήθηκε το 1950 είχε 20,000 μέλη σε περισσότερες από 300 εκκλησίες. Από τότε έχει γνωρίσει σημαντική αύξηση, με αποτέλεσμα το 2010 να έχει 358,416 μέλη σε 1,480 συναθροίσεις.

## Υποσημειώσεις


## Εξωτερικοί σύνδεσμοι
*Επίσημη σελίδα

Κατηγορία:Προτεσταντικές εκκλησίες
Έβρος (Ισπανία)

Ο ποταμός **Έβρος** (στα ισπανικά *Έβρο* και στα καταλανικά *Έβρε*) της Ισπανίας, είναι ο σημαντικότερος ποταμός της βορειοανατολικής Ιβηρικής χερσονήσου.

## Γενικά
Ο Έβρος πηγάζει από την ορεινή περιοχή της Κανταβρίας και εκβάλλει στη Μεσόγειο με μέσο ρυθμό εκβολής 426  κ.μ το δευτερόλεπτο, (m3/ S,  ή 15 044 ft cu / s ), διαρρέοντας την Καστίλη και Λεόν, την Αραγωνία και την Καταλονία, ενώ συμβάλλουν σ΄ αυτόν περίπου 20 παραπόταμοι.  Το συνολικό του μήκος φθάνει τα 928 χλμ. εξασφαλίζοντας  ένα πλούσιο υδροφόρο ορίζοντα στις περιοχές που διαρρέει αλλά και ένα υψηλό υδάτινο δυναμικό σε μια λεκάνη απορροής που η επιφάνειά της αγγίζει τα 85.550 τ.χλμ.

Πολλές πόλεις των παραπάνω περιοχών είναι κτισμένες στις όχθες του Έβρου, σημαντικότερη των οποίων είναι η Σαραγόσα.

## Ονομασία
Η προέλευση του ονόματος του ποταμού Έβρου δεν είναι ξεκάθαρη. Η εκδοχή που απολαμβάνει την μεγαλύτερη αποδοχή είναι αυτή που αναφέρει πως οι Έλληνες άποικοι υιοθέτησαν τον ιβηρικό όρο *Ἴβηρ* που προέρχεται από την βασκική ρίζα *ibar* που σημαίνει «όχθη» και στη συνέχεια τον εφάρμοσαν τόσο στον ποταμό, στα τοπικά φύλα (Ίβηρες) όσο και στην χώρα τους, την Ιβηρική χερσόννησο. Το ελληνικό τοπωνύμιο μετατράπηκε σε *Iberus* στα λατινικά και κατέληξε στις δύο σημερινές λέξεις (στα ισπανικά και στα καταλανικά) *Ebro* κι *Ebre*.

## Δέλτα Έβρου
thumb|left|200px|Το Δέλτα του Έβρου
Το Δέλτα του Έβρου που βρίσκεται στην επαρχία Ταρραγόνα της Καταλονίας και το 1983 χαρακτηρίστηκε εθνικό πάρκο της Ισπανίας  αποτελεί αφενός τον σημαντικότερο υδροβιότοπο της χώρας, αλλά και τον μεγαλύτερο της δυτικής Μεσογείου, καλύπτοντας έκταση περίπου 320 τ.χλμ., οι δε προσχώσεις που παρατηρούνται είναι συνεχείς και ομαλές. 

Στην παραπάνω έκταση του Δέλτα περιλαμβάνονται αλυκές, βάλτοι και άριστες εκτάσεις καλλιέργειας λαχανικών, εσπεριδοειδών και ιδίως ρυζιού, ενώ διαμένει ικανός αριθμός σπάνιων ειδών της πανίδας και χλωρίδας, καθώς και ένας μεγάλος αριθμός μεταναστευτικών πουλιών.

## Παραπομπές


## Πηγές
* "Μεγάλη Ελληνικά Εγκυκλοπαίδεια" τομ.Θ΄.
* Teran -  Manuel de Solé i Sabris: Luis Manuel de Terán *Geografía de la Península Ibérica* 

## Εξωτερικοί σύνδεσμοι

* Confederación hidrográfica del Ebro
** Datos básicos de la C. H. Ebro
* Sistema Automático de Información Hidrológica de la Cuenca Hidrográfica del Ebro
* Indicación Geográfica Protegida «Arroz del Delta del Ebro»
* Proyecto VoluntaRíos (Zaragoza)
* Imágenes del nacimiento del Ebro en Flickr
* Estado de los embalses de la cuenca del Ebro
* Medio Ambiente no descarta trasvases de agua entre el Ebro, el Ródano y el Segre  
* Unión de entidades para el cumplimiento de la Directiva de Aguas en la cuenca del Ebro (CuencaAzul) 
* Ο ποταμός Έβρος και το Δέλτα
* Το Δέλτα του Έβρου από το Διάστημα
* , 0,689392 & SPN = 0.237964,0.481407 & t = k Το Δέλτα του Έβρου στο Google Maps
* Φωτογραφίες από το Δέλτα του Έβρου και τη γύρω περιοχή : πτηνά , τοπία και ανθρώπους

Κατηγορία:Ποταμοί της Ισπανίας
Κάρολος Αλέξανδρος της Λωρραίνης

Ο **Κάρολος Αλέξανδρος της Λωρραίνης** (*Charles-Alexandre de Lorraine*, 12 Δεκεμβρίου 1712 - 4 Ιουλίου 1780) από τον Οίκο της Λωρραίνης ήταν Αυστριακός στρατιωτικός και κυβερνήτης των Αυστριακών Κάτω Χωρών.

## Βιογραφία
Ο *Κάρολος Αλέξανδρος Εμμανουήλ* ήταν γιος του Λεοπόλδου της Λωρραίνης και της Ελισάβετ Καρλόττας της Ορλεάνης. Όταν ο μεγαλύτερος αδελφός του Φραγκίσκος Στέφανος παντρεύτηκε την αρχιδούκισσα Μαρία Θηρεσία, κόρη του αυτοκράτορα Καρόλου ΣΤ΄, ο ίδιος μπήκε στην αυτοκρατορική φρουρά (1737).

## Κατά τη διάρκεια του πολέμου
Κατά τη διάρκεια του Πολέμου της Αυστριακής Διαδοχής ήταν ένας κορυφαίος στρατιωτικός διοικητής, που δέχθηκε όμως επανειλημμένα ήττες από τον πανίσχυρο στρατό του Φρειδερίκου Β΄ της Πρωσίας (1742, 1745). Στις 7 Ιανουαρίου 1744 παντρεύτηκε τη μικρότερη αδελφή της Μαρίας Θηρεσίας, την Μαρία Άννα της Αυστρίας, και έγινε διοικητής των Αυστριακών Κάτω Χωρών. Η σύζυγός του απεβίωσε τον ίδιο χρόνο, αλλά αυτός παρέμεινε στη θέση του έως τον θάνατο του. Ήταν πολύ δημοφιλής και έγινε μέγας Διδάσκαλος του Τευτονικού Τάγματος (1761).

## Οικογένεια
Νυμφεύτηκε το 1744 τη Μαρία Άννα των Αψβούργων, κόρη του Καρόλου ΣΤ΄ της Αγίας Ρωμαϊκής Αυτοκρατορίας. Δεν απέκτησαν απογόνους.

## Πρόγονοι





## Αναφορές


Κατηγορία:Οίκος της Λωρραίνης
Κατηγορία:Στρατάρχες της Αυστρίας
Punisher

Ο **Punisher** (πραγματικό όνομα: Francis "Frank" Castle, ελληνική μετάφραση: Τιμωρός) είναι φανταστικός αντιήρωας που εμφανίζεται σε αμερικανικά κόμικς της Marvel Comics. Πρωτοεμφανίστηκε το 1974 στο ''The Amazing Spider-Man'' #129 και δημιουργήθηκε από τους Τζέρι Κόνγουεϊ, Ρος Άντρου και Τζον Ρομίτα.

Στον κινηματογράφο, τον χαρακτήρα έχουν υποδυθεί οι Ντολφ Λούντγκρεν στο *[[Ο Τιμωρός (ταινία, 1989)|Ο Τιμωρός]]* (1989), Τόμας Τζέιν στο *[[Ο Τιμωρός (ταινία, 2004)|Ο Τιμωρός]]* (2004) και Ρέι Στίβενσον στο *[[Ο Τιμωρός: Ζώνη Πολέμου]]* (2008). Ο Τζον Μπέρνθαλ υποδύεται τον χαρακτήρα στο Κινηματογραφικό Σύμπαν της Marvel, έχοντας εμφανιστεί στον δεύτερο κύκλο του *[[Daredevil (τηλεοπτική σειρά)|Daredevil]]* (2016), στην spin-off σειρά *[[The Punisher (τηλεοπτική σειρά)|The Punisher]]* (2017–2019) και στον  του ** (2025). Το 2026, θα επαναλάβει τον ρόλο του στο τηλεοπτικό σπέσιαλ *[[The Punisher: One Last Kill]]* και στην ταινία *[[Spider-Man: Καινούργια Μέρα]]*.

## Βιογραφία

Ο Φρανκ Καστλ ήταν παρασημοφορημένος λοχαγός των πεζοναυτών, μέχρι την ημέρα που πήγε για πικ-νικ στη Νέα Υόρκη με την γυναίκα του και τα δύο παιδιά του. Εκεί, έγιναν μάρτυρες δολοφονίας από μαφιόζους, οι οποίοι προσπάθησαν να τους σκοτώσουν. Μόνο ο Φρανκ επέζησε. Παραιτήθηκε από τους πεζοναύτες και άρχισε να προετοιμάζεται για την επιστροφή του. Έγινε ένας πάνοπλος εκδικητής, ορκισμένος να σκοτώνει όποιον παραβαίνει τον νόμο. Οι μέθοδοί του τον έχουν φέρει αντιμέτωπο με τους Spider-Man, Daredevil, αλλά και τους αστυνόμους, όμως αρνείται να πολεμά τους τελευταίους.

## Σημειώσεις

## Παραπομπές


## Πηγές
* ''Η Εγκυκλοπαίδεια της Marvel Comics, Spider-Man: Ο Απόλυτος Οδηγός

Κατηγορία:Κόμικς που έγιναν ταινίες
Κατηγορία:Κόμικς που έγιναν τηλεοπτικές σειρές
Κατηγορία:Κόμικς που έγιναν βιντεοπαιχνίδια
Κατηγορία:Χαρακτήρες της Marvel Comics
Κατηγορία:Χαρακτήρες που δημιουργήθηκαν από τον Τζον Ρομίτα
Κατηγορία:Χαρακτήρες κόμικς που δημιουργήθηκαν το 1974
Κυβέρνηση Αλέξανδρου Κουμουνδούρου 1880

Η **κυβέρνηση του Αλέξανδρου Κουμουνδούρου το 1880** (Οκτώβριος 1880 - Μάρτιος 1882) ήταν η τελευταία και κατά σειρά δέκατη κυβέρνηση που σχημάτισε.

Η κυβέρνηση, με την πρώτη της εμφάνιση στη Βουλή, έλαβε  ψήφο εμπιστοσύνης (111 βουλευτές ψήφισαν υπέρ - 56 κατά), που εκφράστηκε με την αποδοχή της κυβερνητικής πρότασης για πενθήμερη διακοπή των εργασιών του σώματος.

Το πρώτο δικομματικό σύστημα της ελληνικής πολιτικής σκηνής εμφανίστηκε αυτή την περίοδο, αφού οι δυο αρχηγοί αρχίζουν να συγκεντρώνουν γύρω τους μεγάλες πλειοψηφίες. Συγκεκριμένα, ο θάνατος του Δημήτριου Βούλγαρη και Επαμεινώνδα Δεληγιώργη οδήγησε τους βουλευτές που τους υποστήριζαν στην παράταξη του Χαρίλαου Τρικούπη. Τον Οκτώβριο του 1880 πέθανε και ο Θρασύβουλος Ζαΐμης και οι υποστηρικτές του (εκτός από δύο που παρατάχθηκαν με τον Θεόδωρο Δηλιγιάννη) ακολουθήσαν και αυτοί τον Τρικούπη. Ο Κουμουνδούρος προσπάθησε ανεπιτυχώς να ενσωματώσει την ομάδα του Δηλιγιάννη, ο οποίος όμως προτίμησε την αυτόνομη πορεία του. 

Όταν θα ενσωματώθηκαν και διοικητικά οι νέες περιοχές της Θεσσαλίας και της Άρτας που παραχωρήθηκαν στην Ελλάδα κατά την συμφωνία της Κωνσταντινούπολης, ο Κουμουνδούρος (πιστεύοντας επίσης ότι η εισροή νέων βουλευτών θα λειτουργούσε υπέρ του, αυξάνοντας την κοινοβουλευτική του δύναμη) προκήρυξε ξανά εκλογές προκειμένου να ψηφίσουν και οι κάτοικοι των νέων περιοχών.

Οι εκλογές έγιναν στις 20 Δεκεμβρίου 1881, χωρίς καμία παράταξη να αποκτήσει απόλυτη πλειοψηφία. Συγκεκριμένα, με τον Αλέξανδρο Κουμουνδούρο συμπαρατάχτηκαν 83 βουλευτές, με τον Χαρίλαο Τρικούπη 90, με τον Θεόδωρο Δηλιγιάννη 9, άλλοι 5 ονομάστηκαν δημοκρατικοί και 12 παρέμειναν ανεξάρτητοι. Ο προσεταιρισμός των βουλευτών των νέων περιοχών, από το κόμμα του Τρικούπη (οι 22 από τους 26 βουλευτές των νέων περιοχών συμπαρατάχτηκαν μαζί του) άλλαξε τις ισορροπίες, δίνοντας την πλειοψηφία στο τρικουπικό κόμμα.

Στις εκλογές για ανάδειξη Προέδρου της Βουλής, ο υποψήφιος της αντιπολίτευσης, Σπυρίδων Βαλαωρίτης, έλαβε 127 ψήφους και αναδειίχτηκε νέος πρόεδρος, ενώ η κυβέρνηση Κουμουνδούρου παραιτήθηκε.

## Σύνθεση υπουργικού συμβουλίου

* Πρωθυπουργός:  Αλέξανδρος Κουμουνδούρος
* Υπουργός Εξωτερικών:  Αλέξανδρος Κουμουνδούρος
* Υπουργός Εσωτερικών: Νικόλαος Παπαμιχαλόπουλος
* Υπουργός Οικονομικών: Σωτήριος Σωτηρόπουλος - Στις 4 Μαΐου 1881 αντικαταστάθηκε από τον Απόστολο Αθανασιάδη
* Υπουργός Στρατιωτικών: Αντώνης Α. Μαυρομιχάλης - Αντικαταστάθηκε στις 11 Απριλίου 1881 από τον Βλάσιο Βαλτινό
* Υπουργός Δικαιοσύνης: προσωρινά, Σωτήριος Σωτηρόπουλος - Στις 4 Μαΐου 1881 ανατέθηκε το υπουργείο στον Αντώνιο Ρικάκη
* Υπουργός Εκκλησιαστικών και Δημόσιας Εκπαίδευσης: Νικόλαος Παπαμιχαλόπουλος - Στις 30 Μαΐου 1881 ανέλαβε ο Αλέξανδρος Κουμουνδούρος
* Υπουργός Ναυτικών: Γεώργιος Μπούμπουλης

## Παραπομπές


1878
Κατηγορία:1880
BMW Nazca C2

Το αρχικό **BMW Nazca M12** και το σχεδιαστικά βελτιωμένο **BMW Nazca C2**, που παρουσιάστηκε αμέσως μετά, ήταν δύο πρωτότυπα αυτοκίνητα (concept cars) υψηλών επιδόσεων, της γερμανικής αυτοκινητοβιομηχανίας BMW. Παρουσιάστηκαν το 1991, ως μελέτη για έναν πιθανό αντικαταστάτη της εντυπωσιακής BMW M1 του 1978 - 1981, αν και τελικώς κανένα από τα δύο μοντέλα δεν έφτασε στην παραγωγή.

Τα μοντέλα είναι γνωστά και ως **Italdesign Nazca Μ12** και **Italdesign Nazca C2**. Οι εναλλακτικές ονομασίες οφείλονται στο ότι τα μοντέλα σχεδιάστηκαν από την εταιρεία **Italdesign**, οίκος του γνωστού σχεδιαστή αυτοκινήτων Τζορτζέτο Τζουτζιάρο. Και τα δύο είχαν μια σχεδίαση στο μπροστινό μέρος που παρέπεμπε άμεσα στα τότε μοντέλα παραγωγής της BMW.

## Χαρακτηριστικά
thumb|left|Ο τρόπος που άνοιγαν προς τα πάνω τα παράθυρα στις BMW Nazca.

Ένα επιπλέον, ιδιαίτερα εντυπωσιακό, σχεδιαστικό στοιχείο, ήταν ότι ενώ οι πόρτες τους άνοιγαν κανονικά, τα παράθυρα άνοιγαν προς τα πάνω, με τέτοιο τρόπο που να θυμίζουν φτερά γλάρου.

Και τα δύο μοντέλα έφεραν τον ίδιο V12 κινητήρα με τις BMW E32 750i και BMW E31 850i, κυβισμού 4.988 cm³, ισχύος 350 hp στις 5.200 στροφές το λεπτό, που προσέφερε επιτάχυνση 0 - 100 km/h (0 - 60 mph) σε 3,7 δευτερόλεπτα και τελική ταχύτητα 311 km/h (193 mph). Συνδυαζόταν με 5-τάχυτο μηχανικό κιβώτιο.

## Nazca C2 Spider

Το 1993, η εταιρεία Italdesign παρουσίασε μία νέα, ακόμα πιο εντυπωσιακή, σχεδιαστικά, καμπριολέ εκδοχή της C2, υπό το όνομα **C2 Spider**. Έφερε τον κινητήρα **S70B56**, από την κορυφαία έκδοση της Σειράς 8, την **BMW 850 CSi**, κυβισμού 5.567 cm³ και ισχύος 380 hp, καθώς και το ίδιο 6-τάχυτο μηχανικό κιβώτιο της έκδοσης 850 CSi.

## Εμφανίσεις

Συνολικά παρήχθησαν 3 αντίτυπα σειράς BMW Nazca: ένα Nazca Μ12, ένα Nazca C2 και ένα Nazca C2 Spider. Και τα τρία έχουν κατά καιρούς οδηγηθεί και δοκιμαστεί από το προσωπικό της εταιρείας.

Η εκδοχή C2 Spider εμφανίστηκε στο βιντεοπαιχνίδι των PlayStation και Microsoft Windows **Need For Speed II Special Edition** το 1997. Το αρχικό Nazca C2 εμφανίστηκε στο βιντεοπαιχνίδι **Need For Speed III: Hot Pursuit** το 1998 και ειδικότερα στην εκδοχή του PlayStation.

## Αναφορές


## Εξωτερικοί σύνδεσμοι

* The Nazca C2 at TopSpeed.com
* ConceptCarz: Italdesign Nazca C2
* BMW Nazca M12 und Nazca C2 (στα γερμανικά)

Κατηγορία:Πρωτότυπα μοντέλα αυτοκινήτων
Nazca C2
Κατηγορία:Σπορ αυτοκίνητα
Κατηγορία:Γερμανικά αυτοκίνητα
Ντέρεκ Χέρσι

Ο **Ντέρεκ Χέρσι** (Derek Hersey) (1957 – 28 Μαΐου 1993) ήταν Βρετανός αναρριχητής και επί σειρά ετών κεντρική μορφή του αναρριχητικού πεδίου Μπούλντερ, στο Κολοράντο. Ο Χέρσι θεωρείτο εξαιρετικός στη μοναχική αναρρίχηση χωρίς σχοινί συχνά βαθμού 5.10-5.11. Λίγοι αναρριχητές προσπάθησαν να επαναλάβουν τα επιτεύγματά του, ανάμεσα στα οποία περιλαμβάνονται πολλές από τις παραδοσιακά δυσκολότερες διαδρομές του Κολοράντο.
## Βίος
Προερχόμενος από το Μάντσεστερ, ο Χέρσι ήταν επίσης γνωστός για το Μπήτνικ στυλ ζωής του και την ανέμελη προσωπικότητά του. Θεωρείτο γενικά ήπιος με αδυναμία στην *Toothsheaf Stout*, την αγαπημένη του μπύρα. Αναφερόταν στο Ελντοράντο Κάνυον ως 'γραφείο', όπου μπορούσε να τον δει κανείς οποιαδήποτε μέρα της εβδομάδας, όταν φυσικά δεν ταξίδευε στο Εθνικό Πάρκο Γιοσέμιτι ή κάπου αλλού. Αναφερόταν στο Μπούλντερ του Κολοράντο ως 'Το Ιερό', και περιέγραφε τη σακούλα με την κιμωλία τουη 'σακούλα του θάρρους μου'. Τον Χέρσι παρουσίασε το *[[Climbing Magazine]]*, και μεταθανάτια παρουσιάστηκε στο φιλμ *Front Range Freaks*.

Ο Ντέρεκ Χέρσι πέθανε στις 28 Μαΐου 1993, σε ένα ατύχημα κατά τη διάρκεια ελεύθερης μοναχικής αναρρίχησης στη διαδρομή Στεκ-Σάλαθ στον βράχο Σέντινελ του Εθνικού Πάρκου Γιοσέμιτι.

## Αξιοσημείωτες αναρριχήσεις
Ο Χέρσι ήταν πιθανώς γνωστότερος για τα κατορθώματά του στο Φαράγγι Ελντοράντο, αλλά στο ενεργητικό του περιλαμβάνονται πολλές άλλες αξιοσημείωτες αναρριχήσεις και καταρριχήσεις. Ανάμεσά τους διακρίνεται η ελεύθερη μοναχική αναρρίχηση *Crack of Fear*, 5.10+ στο Λάμπι Ριτζ του Κολοράντο Lκαι μια σημαντική προσπάθεια στο *Diamond* (τοίχο ύψους 275m στο Λονγκς Πικ, όπου έκανε τρεις ελεύθερες μοναχικές αναρριχήσεις δύο διαδρομών και την καταρρίχηση μιας άλλης σε μία μοναδική ημέρα. Η διαδρομή του στο Diamond επαναλήφθηκε από άλλους αναρριχητές, ανάμεσα sτους οποίους η Steph Davis, μοναδική γυναίκα αναρριχήτρια, η μόνη έως τώρα που επανέλαβε και την ελεύθερη μοναχική διαδρομή του στο «Pervertical Sanctuary».

## Δικτυακοί τόποι
*http://psychologytoday.com/articles/pto-19941101-000027.html
*https://web.archive.org/web/20081120221546/http://www.yosemite.org/newsroom/clips2004/april/040804.htm
*http://www.mountainproject.com/v/colorado__rocky_mountain_region/derek_hersey/106342621

## Παραπομπές


Κατηγορία:Βρετανοί αναρριχητές
Σέλντεν Έντνερ

Ο **Σέλντεν Έντνερ** (26 Ιανουαρίου 1919 - 21 Ιανουαρίου 1949) ήταν αξιωματικός της Αμερικανικής Πολεμικής Αεροπορίας. Πιθανολογείται πως πρόκειται για τον μοναδικό αμερικανό στρατιωτικό που σκοτώθηκε στον ελληνικό εμφύλιο.

Ο Έντνερ γεννήθηκε στο Φέργκους Φολς της Μινεσότα των Ηνωμένων Πολιτειών Αμερικής. Το 1940 κατατάχτηκε στην Καναδική Βασιλική Αεροπορία και μετά την εκπαίδευσή του τοποθετήθηκε στη Βρετανία. Εκεί με τα χρώματα της Βρετανικής Βασιλικής Αεροπορίας πέτυχε πέντε καταρρίψεις. Το 1942 μεταφέρθηκε στην Αμερικανική Πολεμική Αεροπορία. Τον Μάρτιο του 1944 υποχρεώθηκε να εγκαταλείψει το αεροσκάφος του πάνω από τη Γερμανία, συνελήφθη και παρέμεινε αιχμάλωτος μέχρι τη λήξη του πολέμου.

Τον Απρίλιο του 1948 ανέλαβε καθήκοντα στην αμερικανική στρατιωτική αποστολή στην Ελλάδα.

Στις 22 Ιανουαρίου του 1949, και ενώ στο Καρπενήσι διεξαγόταν μάχη για τον έλεγχο της πόλης, έκτακτο ανακοινωθέν του Γενικού Επιτελείου Αεροπορίας ανέφερε

Την 21ην τρέχοντος και περί ώραν 11:00 προ μεσημβρίας, εκπαιδευτικόν αεροσκάφος τύπου «Χάρβαρτ», εκ των χρησιμοποιουμένων δια την μεταφοράν προσωπικού, απογειωθέν εκ της αεροπορικής βάσεως Λαρίσης και κατευθυνόμενον προς την αεροπορικήν βάσιν Αράξου, εβλήθη υπό συμμοριτών άνωθεν της περιοχής Καρπενησίου και ηναγκάσθη να προσγειωθή εις την παρυφήν της κωμοπόλεως τούτης.

Του αεροσκάφους τούτου επέβαινον ως χειριστής ο υποσμηναγός Τσούκας Παναγ. με επιβάτην τον Αμερικανόν αντισυνταγματάρχην Έντνερ, όστις μετακινείτο εκ Λαρίσης εις την αεροποτικήν βάσιν Αράξου.

Το πτώμα του Έντνερ βρέθηκε στις 9 Φεβρουαρίου. Για τις ακριβείς συνθήκες του θανάτου υπάρχουν διάφορες εκδοχές.

Η αμερικανική στρατιωτική αποστολή ανακοίνωσε πως ήταν ζωντανός μετά την αναγκαστική προσγείωση και ότι τον σκότωσαν οι αντάρτες, υπό τον έλεγχο των οποίων ήταν το Καρπενήσι. Ο σμηνίας Κουτεντάκης που βρήκε το πτώμα σε μια χαράδρα ανέφερε πως στο κεφάλι του Έντνερ υπήρχαν κακώσεις μέχρι σημείου παραμορφώσεως και ότι στο λαιμό του υπήρχε βρόχος από σκοινί.

Ο ραδιοφωνικός σταθμός του ΔΣΕ Ελεύθερη Ελλάδα απαντώντας υποστήριξε ότι ο Έντνερ τραυματίστηκε σοβαρά εξαιτίας της αναγκαστικής προσγείωσης και υπέκυψε στα τραύματά του δύο ώρες αργότερα στο νοσοκομείο.

Ο Χαρίλαος Φλωράκης, που ήταν επικεφαλής των δυνάμεων του ΔΣΕ στο Καρπενήσι, ανέφερε πως ο Έντνερ πυροβολήθηκε και σκοτώθηκε από αξιωματικό του ΔΣΕ ενώ επιχειρούσε να διαφύγει.
## Παραπομπές


Εντνερ Σέλντεν
Εντερ
Γεώργιος Μαυρομμάτης

Ο **Γεώργιος Μαυρομάτης** (Κατούνα Αιτωλοακαρνανίας 1771 - Αθήνα 1836), ήταν Έλληνας πολιτικός. 

## Βιογραφικά στοιχεία
Ήταν γιος του προεστού Μήτσου Μαυρομμάτη, γιος του ήταν ο επίσης πολιτικός Αναστάσιος. Χρημάτισε γερουσιαστής, πληρεξούσιος στις εθνοσυνελεύσεις της Επιδαύρου το 1821, της Τροιζήνας το 1827 και του Άργους το 1829. Ήταν έκτακτος επίτροπος, πολιτικός διοικητής δηλαδή νομάρχης, δυτικών Σποράδων και έπειτα της Αχαΐας το 1828 - 1829. Ήταν υπουργός Οικονομικών στην κυβέρνηση του 1827  .

## Παραπομπές
*ΕΛΙΑ - Οικογένεια Μεγαπάνου Μαυρομμάτη


Κατηγορία:Έλληνες πληρεξούσιοι
Κατηγορία:Νομάρχες Αχαΐας
Κατηγορία:Έλληνες γερουσιαστές
Κατηγορία:Έλληνες υπουργοί Οικονομικών
Γ
Ευαγγελισμός Εύβοιας

Ο **Ευαγγελισμός** (ή Δράμεσι) είναι ημιορεινός οικισμός στη νότια Εύβοια με πληθυσμό 46 κατοίκους, κατά την απογραφή του 2011. Υπάγεται διοικητικά στον Δήμο Καρύστου της Περιφερειακής Ενότητας Εύβοιας. Βρίσκεται 42 χλμ. βορειοανατολικά της Καρύστου, στο εσωτερικό του ακρωτήρι Μερούθι, και είναι κτισμένο σε παραθαλάσσια περιοχή.

Το χωριό είναι κτισμένο από την τοποθεσία της περιοχής «Καλογέρι» έως το σημείο «Αϊ- Γιώργης» σε υψόμετρο 140 μέτρα. Συγκεκριμένα, ένα μέρος του οικισμού είναι κτισμένο στην πλαγιά ενός λόφου ενώ το βασικό τμήμα του οικισμού βρίσκεται σε μια νοητή ευθεία του ακρωτηρίου Μερούθι (ή Μερούνι) και εκτείνεται σε όλη τη ανατολική πλευρά της περιοχής. Ακόμα υπάρχουν και δυο μικρά ποτάμια οι εκβολές των οποίων καταλήγουν στην παραλία του χωριού (Λιμνιώνα).

## Ιστορία
Ονομαζόταν «Δράμεσι» από τα Αρβανίτικα «Ντραμσάτ», όνομα ακριβώς ίδιο όπως ήταν και του οικισμού Παραλία Αυλίδος της Χαλκίδας. Τα δύο αυτά χωριά μοιράζονται επίσης ίδια επώνυμα. Εσφαλμένα συνδέεται η λέξη «Ντραμσάτ» με τη λέξη «ντρούμσα» (η οποία στα Αρβανίτικα προφέρεται «ντρ'μσα»), που είναι ένα είδος φαγητού, μιας και είναι λέξεις διαφορετικής ρίζας.

Μετονομάσθη Ευαγγελισμός, από το όνομα της κεντρικής εκκλησίας στις 26 Ιουλίου του 1954 (Φ.Ε.Κ. 188/1954). Η ιστορία του ανάγεται την περίοδο της Τουρκοκρατίας, όταν έλαβε χώρα ο δεύτερος εποικισμός των Αρβανιτών, ο οποίος ήταν μικρότερης κλίμακας, και διήρκεσε έως τον 16ο  αιώνα. Στη δυτική πλευρά του χωριού υπήρχε μοναστηριακό εξάρτημα το οποίο υπαγόταν σε Μοναστήρι της Άνδρου, η τοποθεσία φέρει έως σήμερα την ονομασία «Καλογέρι» Στο θαλάσσιο τμήμα της περιοχής έλαβε χώρα και η ναυμαχία μεταξύ  του Ρωσοελληνικού στόλου του Λάμπρου Κατσώνη και του τουρκικού στόλου, στις 7 Απριλίου του 1790.

Το χωριό συνδέθηκε μέσω της οδικής αρτηρίας Κομήτου στα τέλη του 60, ενώ η σύνδεση του με το επαρχιακό δίκτυο Κομήτου-Καψουρίου έγινε το 1987. Στην ανατολική πλευρά του οικισμού υπάρχουν τέσσερις Ιεροί Ναοί: Αγίου Νικολάου, Ευαγγελισμός της Θεοτόκου, Αγίου Γεωργίου και Αγία Τριάδα και στη βόρεια πλευρά ο Ιερός Ναός της Αγίας Σοφίας.

## Σημειώσεις
Το μεγαλύτερο μέρος των κατοίκων κατάγεται από Αρβανίτες που εγκαταστάθηκαν στην περιοχή κατά την περίοδο της Τουρκοκρατίας, αν λάβουμε υπόψη τα επώνυμα τους (κυρίως δισύλλαβα) ένα άλλο μέρος των κατοίκων κατάγεται από τη Μ. Ασία (πληθυσμός που κατέφυγε στον Καφηρέα τον 15ο αιώνα). Παράλληλα, ένα άλλο μέρος των κατοίκων κατάγεται από την Πελοπόννησο, πιο συγκεκριμένα από τη Μάνη, και φέρουν επίθετα με κατάληξη σε –άκος ή –ακός, τα οποία υπάρχουν ακόμα και σήμερα.

Στον οικισμό έχουν βρεθεί αρχαίοι τάφοι με κτερίσματα γεγονός που καταδεικνύει την παρουσία πολιτισμού στην ευρύτερη περιοχή από την αρχαιότητα. Αξιοσημείωτο επίσης είναι ότι η Χαρχάμπολη απέχει 3 χιλιόμετρα από τον Ευαγγελισμό.

## Εξωτερικοί σύνδεσμοι
* Πανδέκτης - Μετονομασίες των Οικισμών της Ελλάδας

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου